**Az MRSz Sárkányrepülő válogatott keret vezetőjének beszámolója**

a sárkányrepülő magyar válogatott 2015-ös felkészítéséről

A válogatott keret felkészítésének alapját az MRSz Siklórepülő Szakbizottságának 2015. februárjában benyújtott felkészítési terve képezte.

A tervben szereplő felkészülések és versenyek az alábbiak szerint alakultak:

**2015-ös Sárkányrepülő Világbajnokság (február 28 - március 13)**

A bejutott 3 magyar versenyzőből Bertók Attila egyéni 5., Ujhelyi Balázs 9., Czigler Elek 69. helyet szerzett a csapat a 11-ik (az európai országok közül a 8.).

**A 2015-ös évre a felkészülés alapvető célja a macedóniai Elő EB-n való részvétel volt. Ebben az alábbi sportolók vállaltak szerepet (a 2014-es rangsor alapján, akik érvényes licensszel rendelkeznek és vállalták a felkészülést):**

Ujhelyi Balázs

Kovács Endre

Kis Attila

Ökrös László

Horváth Zoltán

Borbély Tibor (később munkahelyi okok miatt nem vett részt a felkészülésben)

Szász Péter (májusban balesete miatt nem vett részt a további felkészülésben)

Czigler Elek

Ausztráliai lakhelye miatt Bertók Attila egyéni felkészülést folytatott (Ennek állomásai és eredményei:

2015.01.5-8. Forbes Flatland , Ausztrál Nemzeti Bajnokság 8. helyezés

2015.02.20-22. El Penon Classic Mexikó, 1. helyezés

2015. 02.28.-03.13. Sárkányrepülő VB Mexikó, 5. helyezés

2015.10.03-10. Canungra Hang Gliding Clasic 1. helyezés)

**2. A felkészülés szakaszai:**

**Technikai felkészülés**

A technikai felkészülési időszakban (tervezett időszak: 2015. április – augusztus) a cél: az EB technikai verseny körülményeire felkészülés, és a helyismeret megszerzése voltak. A versenyzők technikai felszerelésüket (versenygép, hevederzet, műszerek, rádió, öltözet, sisak, stb) saját erőforrásból biztosították maguknak (támogatás nélkül).

A tervezett edzőtábor anyagi támogatás miatt elmaradt.

**A tervezett felkészülési versenyek:**

* az FAI versenynaptárban szereplő legalább 2 Krushevoi verseny (Nemzeti és Elő EB)
* további 2 FAI 2 kategóriájú verseny

Ebből az Elő EB részvétel és a két tervezett FAI 2 verseny az alábbiak szerint valósult meg:

**2015. március 11-15 között rendezett Winter Race** saját erőforrásból (támogatás nélkül).

Eredmények:

Kovács Endre 9. helyezés

Kis Attila 27. helyezés

Ökrös László 41. helyezés

**2015. augusztus 3-8. Kobala Open** saját erőforrásból (támogatás nélkül).

Eredmények:

Ujhelyi Balázs 4. helyezés

Ökrös László 8. helyezés

Kis Attila 9. helyezés

Horváth Zoltán 14. helezés

**2015. augusztus 16-23. Elő EB Krushevo** (Macedónia) a versenyzők a részvételhez nevezési díj támogatásban részesültek a Sárkányrepülésért Alapítványtól.

Eredmények:

Ujhelyi Balázs 3. helyezés

Kovács Endre 15. helyezés

Kis Attila 26. helyezés

Ökrös László 32. helyezés

Horváth Zoltán 51. helyezés

A fenti versenyekre a keretet anyagi és magánéleti (egészségügyi) problémák miatt nem tudtam elkísérni, de az előkészítésben, a jelentkezések és a nevezések indításában tevékenyen részt vállaltam.

**További felkészítő verseny az Elő EB előtt:**

**2015. július 2-5. Sirály Kupa, Balatonfőkajár**. A szakbizottság 60.000 Ft-tal, a SZEBETON Kft. 100.000 Ft-tal, a Sárkányrepülésért Alapítvány 50.00 Ft-tal támogatta a versenyt. A további támogatók, az Amatőr SE és a vontató pilóták, lehetővé tették, hogy a verseny a versenyzők számára nevezési és vontatási díj mentes volt. A versenyen a teljes magyar válogatott keret részt vett.

Eredmények:

1. Kovács Endre
2. Ujhelyi Balázs
3. Ökrös László

A felkészítő versenyen vontató pilótaként és szervezőként is részt vettem. A költségeimet magam fedeztem, a szállás és a vontatási díj hozzájárulás kivételével. hasonlóan a többi vontatópilótához, mintegy 40 ezer Ft saját forrással járultam hozzá a versenyhez azzal, hogy a vontató sárkányomat a helyszínre juttattam és a versenyzők számára a vontatást biztosítottam.

**Összegzés**

Megítélésem szerint az eredmények összességében azt tükrözik, hogy a Sárkányrepülő Válogatott keret a részben irányított felkészüléssel minimális támogatás mellett a nemzetközi rangsorban **az előző évi 15. helyről az előkelő 8. helyre kerültünk.** Nagyobb támogatással ez az eredmény hatékonyabb lehetne, ezért javaslom átgondolni az eredményességi támogatások eredményt felmutató ágazatok felé való elosztását és további verseny támogatási források felkutatását. Most kell meglovagolni az intenzív fejlődést, mert a versenyzők tartalékai elfogytak, a további fejlődésre saját erőforrásaik nem fognak lehetőséget nyújtani.

Kérem a sportért felelős szakbizottságot és az MRSz elnökségét ezek figyelembe vételére.

Tisztelettel:

Kerekes László

MRSz Sárkányrepülő

Válogatott keret vezetője